Nå er de offisielle bryllupsbildene her
– Hertugen og hertuginnen ønsker å takke alle som tok del i feiringen av deres bryllup, skriver Kensington Palace på sin offisielle Twitter-side. Det er publisert tre nye bilder fra hertugen og hertuginnen av Sussex sin store dag, som ble fulgt av millioner av mennesker verden over. VG har snakket med TV 2s kongehusekspert Kjell Arne Totland, som syns bildene fra Windsor er vakre. – Bildene med familie og brudebarn er både historiske og sjarmerende - men jeg må innrømme at jeg nok likte aller best sort/hvitt- bildet av brudeparet i trappen ute på terrassen på Windsor. Et blinkskudd som virkelig viser hvordan de to er -trygge og avslappet - og utvilsomt salig lykkelige og stormende forelsket. Han syns kjolen kommer til sin rett på bilde, da hertuginne Meghan har tatt sløret. – Det samme gjør diademet etter dronning Mary, som ikke har vært sett ofFentlig på mer enn 60 år. Bare i USA alene fulgte nesten 30 millioner mennesker sendingen, melder Fortune.com. Da prins William og Hertuginne Kate giftet seg 2011, var det «kun» 23 millioner amerikanere som fulgte TV-sendingen. Verdens to mest populære hashtagger lørdag ettermiddag var også #royalwedding og #harryandmeghan. – De føler seg veldig heldige over å ha fått muligheten til å dele dagen med alle de som var samlet i Windsor, samt alle som fulgte med på TV i Storbritannia , det britiske samveldet og over hele verden.
Kensington Palace har publisert nye bilder fra hertuginne Meghan (36) og prins Harrys (33) store dag, og brudeparet takker folket.